CELEX: 52007PC0457
Language: et
Date: 2007-07-31
Title: Ettepanek: Nõukogu ja Komisjoni otsus seisukoha kohta, mille ühendused peavad rahvusvahelise teadus- ja tehnoloogiakeskuse haldusnõukogus võtma seoses Šveitsi Konföderatsiooni ühinemisega Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahelise rahvusvahelise teadus- ja tehnoloogiakeskuse asutamislepinguga

Tähtis õiguslik teade

|

52007PC0457

Ettepanek: Nõukogu ja Komisjoni otsus seisukoha kohta, mille ühendused peavad rahvusvahelise teadus- ja tehnoloogiakeskuse haldusnõukogus võtma seoses Šveitsi Konföderatsiooni ühinemisega Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahelise rahvusvahelise teadus- ja tehnoloogiakeskuse asutamislepinguga  /* KOM/2007/0457 lõplik */  

	[pic] | EUROOPA ÜHENDUSTE KOMISJON |Brüssel 31.7.2007KOM(2007) 457 lõplikEttepanek:NÕUKOGU JA KOMISJONI OTSUSseisukoha kohta, mille ühendused peavad rahvusvahelise teadus- ja tehnoloogiakeskuse haldusnõukogus võtma seoses Šveitsi Konföderatsiooni ühinemisega Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahelise rahvusvahelise teadus- ja tehnoloogiakeskuse asutamislepinguga(komisjoni esitatud)SELETUSKIRI1.  27. novembril 1992 kirjutasid ühe lepinguosalisena tegutsevad Euroopa Majandusühendus ja Euroopa Aatomienergiaühendus (edaspidi „ühendused”) Ameerika Ühendriikide, Jaapani ja Vene Föderatsiooniga alla rahvusvahelise teadus- ja tehnoloogiakeskuse asutamislepingule (edaspidi „leping”). Ühendused sõlmisid kõnesoleva lepingu nõukogu 21. detsembri 1992. aasta määrusega (EMÜ) nr 3955/92 ja komisjoni 21. detsembri 1992. aasta määrusega (Euratom) nr 3956/92. 2004. aastal ühines Kanada rahvusvahelise teadus- ja tehnoloogiakeskusega haldusnõukogu täisliikmena.2.  Rahvusvaheline teadus- ja tehnoloogiakeskus (edaspidi „keskus”) tegutseb valitsustevahelise organisatsioonina, millel on õigusvõime kooskõlas lepinguosaliste õigusnormidega. Keskuse eesmärgid on anda relvateadlastele ja -inseneridele, eelkõige neile, kellel on Venemaal ja muudes SRÜ riikides massihävitusrelvade või raketisüsteemidega seonduvad teadmised ja oskused, võimalusi suunata oma pädevus ümber rahulikesse tegevustesse ning aidata kaasa riigisiseste või rahvusvaheliste tehniliste probleemide lahendamisele ja tegutseda elanikkonna huve arvestavale turupõhisele majandusele üleminekut hõlmavate laiemate sihtide huvides.3.  27. veebruaril 2007. aastal teavitas Šveitsi Konföderatsioon keskuse haldusnõukogu oma lepinguosaliseks saamise kavatsusest. Šveits väljendas soovi toetada keskuse jõupingutust, mis on suunatud massihävitusrelvadega seonduva pädevuse ja teadmiste leviku tõkestamisele. Sel eesmärgil väljendas Šveits kavatsust edendada koostööprojekte ja koostoimet riigi teadusringkondade, eelkõige riiklike polütehniliste instituutide, ning kõigi lepinguosaliste vastuvõtjainstituutide ja partnerorganisatsioonide võrgustiku vahel. Šveitsi organisatsioone hõlmavate projektide eesmärk on rahuotstarbelised ja tsiviiluuringud paljudes teadusvaldkondades.4.  Šveitsi Konföderatsiooni ühinemine aitab jätkuvalt kaasa keskuse eesmärkide saavutamisele ja vastab ka lepinguosaliste soovile oma liikmete arvu suurendada, sest keskuse edukas toimimine vajab tugevat toetust valitsustelt, fondidelt, akadeemilistelt ja teadusasutustelt ning muudelt valitsustevahelistelt ja valitsusvälistelt organisatsioonidelt.5.  Lepingu XIII artikli kohaselt peab keskuse haldusnõukogu selle ühinemise heaks kiitma. Euroopa Ühenduse ja Euroopa Aatomienergiaühenduse esindajad (tegutsevad ühe lepinguosalisena) peavad kõnealuse ühinemise haldusnõukogus heaks kiitma. Kuigi kõnealuse lepingu raames käsitatakse kahte ühendust ühe lepinguosalisena, tuleb vastavalt mõlema ühenduse asutamislepingutes sätestatule järgida rahvusvaheliste lepingutega seoses erinevaid menetlusi. Seepärast on vaja nõukogu ja komisjoni otsust, et mõlemad ühendused saaksid väljendada keskuse haldusnõukogus oma seisukohta Šveitsi ühinemise kohta.6.  Arvestades eespool osutatut, teeb komisjon ettepaneku, et nõukogu7.  kiidab Euroopa Ühenduse nimel heaks lisatud otsuse eelnõu;8.  volitab nõukogu eesistujariigi esindajat kiitma keskuse haldusnõukogus heaks Šveitsi Konföderatsiooni ühinemise keskuse asutamislepinguga.Ettepanek:NÕUKOGU JA KOMISJONI OTSUSseisukoha kohta, mille ühendused peavad rahvusvahelise teadus- ja tehnoloogiakeskuse haldusnõukogus võtma seoses Šveitsi Konföderatsiooni ühinemisega Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahelise rahvusvahelise teadus- ja tehnoloogiakeskuse asutamislepingugaEUROOPA LIIDU NÕUKOGU JA EUROOPA ÜHENDUSTE KOMISJON,võttes arvesse Euroopa Ühenduse asutamislepingut, eriti selle artikli 300 lõiget 2,võttes arvesse Euroopa Aatomienergiaühenduse asutamislepingut, eriti selle artiklit 101,võttes arvesse nõukogu 21. detsembri 1992. aasta määrust (EMÜ) nr 3955/92, mis käsitleb rahvusvahelise teadus- ja tehnoloogiakeskuse asutamislepingu sõlmimist Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahel Euroopa Majandusühenduse nimel,[1] eriti selle artikli 3 lõikeid 1, 3 ja 4, ning komisjoni 21. detsembri 1992. aasta määrust (Euratom) nr 3956/92 rahvusvahelise teadus- ja tehnoloogiakeskuse asutamislepingu sõlmimise kohta Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahel Euroopa Aatomienergiaühenduse nimel,[2] eriti selle artiklit 3,võttes arvesse komisjoni ettepanekut[3]ning arvestades järgmist:(1) 21. detsembril 1992 sõlmisid ühe lepinguosalisena tegutsevad Euroopa Majandusühendus ja Euroopa Aatomienergiaühendus (edaspidi „ühendused”) rahvusvahelise teadus- ja tehnoloogiakeskuse asutamislepingu (edaspidi „leping”).(2) 27. veebruaril 2007. aastal teavitas Šveitsi Konföderatsioon rahvusvahelise teadus- ja tehnoloogiakeskuse (edaspidi „keskus”) haldusnõukogu oma lepinguosaliseks saamise kavatusest.(3) Lepingu XIII artikli kohaselt peab keskuse haldusnõukogu selle ühinemise heaks kiitma.(4) Ühendusi esindavad keskuse haldusnõukogus nõukogu eesistujariik ja komisjon,ON VASTU VÕTNUD JÄRGMISE OTSUSE:Artikkel 1Šveitsi Konföderatsiooni ühinemine Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahelise rahvusvahelise teadus- ja tehnoloogiakeskuse asutamislepinguga kiidetakse ühenduste nimel heaks.Artikkel 2Nõukogu eesistujariigi ja komisjoni esindajad rahvusvahelise teadus- ja tehnoloogiakeskuse haldusnõukogus on volitatud heaks kiitma Šveitsi Konföderatsiooni ühinemise keskuse asutamislepinguga.Brüssel,Nõukogu nimel Komisjoni nimeleesistuja president [1] EÜT L 409, 31.12.1992, lk 1.[2] EÜT L 409, 31.12.1992, lk 10.[3] ELT C XXX, lk X.